CELEX: 62021TN0162
Language: bg
Date: 2021-03-22 00:00:00
Title: Дело T-162/21: Жалба, подадена на 22 март 2021 г. — BZ/ЕЦБ

17.5.2021   
            
            
               BG
            
            
               Официален вестник на Европейския съюз
            
            
               C 189/21
            
         
      Жалба, подадена на 22 март 2021 г. — BZ/ЕЦБ
      (Дело T-162/21)
      (2021/C 189/23)
      Език на производството: английски
      
         Страни
      
      
         Жалбоподател: BZ (представител: Tettenborn, lawyer)
      
         Ответник: Европейската централна банка
      
         Искания
      
      Жалбоподателят моли Общия съд:
      
                  —
               
               
                  да отмени решението на Изпълнителния съвет от 17 ноември 2020 г. и от 12 януари 2021 г. за изпълнение на решение от 28 май 2020 г. по дело Т-483/16 RENV в частта, в която се определя обезщетение (в недостатъчен размер) от само 50 000 EUR и на жалбоподателя се налага задължение за поверителност по отношение на писмото на ЕЦБ от 12 януари 2021 г.,
               
            
                  —
               
               
                  да присъди на жалбоподателя обезщетение в размер на 30 000 EUR за неимуществените вреди, които той е претърпял поради неизпълнението от страна на ЕЦБ на решение от 28 май 2020 г. по дело Т-483/16 RENV,
               
            
                  —
               
               
                  да осъди ответника да понесе направените от него съдебни разноски, както и тези, направени от жалбоподателя в настоящото производство.
               
            
         Основания и главни доводи
      
      В подкрепа на жалбата си жалбоподателят излага четири основания.
      
                  1.
               
               
                  Първо основание: нарушение на член 266 ДФЕС, тъй като по-специално: а) не се поправят последиците от отменените решения, б) не се постановява справедливо обезщетение за всички претърпени от заинтересованото лице неудобства или последствия, в) жалбоподателят не е надлежно уведомен за решението на Изпълнителния съвет от 17 ноември 2020 г. или най-малкото за основните моменти от него и г) на жалбоподателя не се позволява да разкрива съдържанието на писмото на ЕЦБ от 12 януари 2021 г., както в, така и извън ЕЦБ.
               
            
                  2.
               
               
                  Второ основание: нарушение на принципа на прозрачност, на принципа на добра администрация и на член 41 от Хартата на основните права на Европейския съюз.
               
            
                  3.
               
               
                  Трето основание: нарушение на задължението за полагане на грижа и на членове 21 и 31 от Хартата на основните права на Европейския съюз.
               
            
                  4.
               
               
                  Четвърто основание: нарушение на задължението за мотивиране и на член 41 от Хартата на основните права на Европейския съюз.